*For Discovery-programmet med liknende navn, se Highway Thru Hell*

***Highway to Hell*** er det sjette studioalbumet av det australske hardrockbandet AC/DC, utgitt i august 1979. Det er også AC/DCs femte internasjonale studioalbum. Dette var bandets siste album med vokalisten Bon Scott, som døde i 1980.

Albumet ble originalt utgitt av Albert Productions og distribuert av Atlantic Records for utgivelse utenfor Australia og ble så nyutgitt av Epic Records i 2003 som en del av *AC/DC Remasters*-serien. Den 25. mai 2006 ble *Highway to Hell* sertifisert 7 x platina av RIAA. I 2003 ble albumet rangert som nummer 199 på *Rolling Stone*s liste *The 500 Greatest Albums of All Time*

Bakgrunn
--------

*Highway to Hell* er det siste AC/DC-albumet som ble spilt inn med vokalist Bon Scott før hans død i februar 1980. De siste ordene som ble sagt av Scott på albumet er *Shazbot, na-nu na-nu.* Frasen ble brukt i den populære amerikanske sitcom-serien *Mork and Mindy* av hovedfiguren Mork, et utenomjordisk vesen spilt av Robin Williams.

*Highway to Hell* var det første AC/DC-albumet som ikke var produsert av Harry Vanda og George Young. Før-produksjon av albumet begynte i januar 1979 med demoer spilt inn i Albert Studios i Sydney, Australia, hvor de jobbet med produsenten Eddie Kramer. Kramer fikk sparken før noen av sangene ble ferdige, og Robert John «Mutt» Lange ble hentet for å erstatte han. Endringen viste seg å være fordelaktig, og Lange produserte senere bandets bestselgere *Back in Black* og *For Those About to Rock*. Albumet ble spilt inn i februar 1979 i Criteria Studios i Miami, Florida, og i mars–april i Roundhouse Studios i London, England.

I Australia ble *Highway to Hell* utgitt med et delvis annerledes albumcover med flammer og en tegning av en bassgitar-hals lagt over det samme gruppefotografiet som ble brukt på det internasjonale coveret. Den østtyske utgivelsen har et annerledes og mer enkelt design på forsiden og baksiden, antageligvis fordi autoritetene i landet ikke var fornøyd med innpakningen som ble utgitt i andre land.

Ufrivillig innblandet i mordsak
-------------------------------

I juni 1985 startet rettssaken mot Richard Ramírez, som var ansvarlig for flere brutale drap i Los Angeles. Han fikk kallenavnet «Night Stalker». Ramírez var fan av AC/DC og særlig sangen «Night Prowler». Politiet fastslo også at Ramirez hadde på seg en AC/DC-skjorte og la igjen en AC/DC-hatt på et av åstedene. Under rettssaken mumlet ofte Ramírez «Hail Satan» og viste et pentagram risset inn i håndflaten sin. Dette ga AC/DC ekstremt dårlig publisitet, og deres konserter og album ble møtt med protester fra foreldre i Los Angeles-området. På VH1s program *Behind the Music* om AC/DC hevdet bandet at sangen hadde fått en mordersk forbindelse på grunn av Ramírez, men at den egentlig handler om en gutt som sniker seg inn i kjærestens soverom om natten.

Sporliste
---------

Alle låtene er skrevet av Young, Young og Scott. Publisert av Edward B. Marks Music Corporation, BMI.

1. «Highway to Hell» – 3:28
2. «Girls Got Rhythm» – 3:23
3. «Walk All Over You» – 5:10
4. «Touch Too Much» – 4:27
5. «Beating Around the Bush» – 3:56
6. «Shot Down in Flames» – 3:22
7. «Get It Hot» – 2:34
8. «If You Want Blood (You've Got It)» – 4:37
9. «Love Hungry Man» – 4:17
10. «Night Prowler» – 6:27

Personell
---------

* Bon Scott – vokal
* Angus Young – gitar
* Malcolm Young – rytmegitar, bakgrunnsvokal
* Cliff Williams – bass, bakgrunnsvokal
* Phil Rudd – trommer

Produksjon
----------

* Produsent: Robert John «Mutt» Lange
* Innspillingsstudio: RoundHouse Studios, London, England
* Lydtekniker: Mark Dearney
* Miksestudio: Basing Street Studios, London, England
* Miksetekniker: Tony Platt
* Assistent tekniker: Kevin Dallimore
* Design: Bob Defrin
* Fotografi: Jim Houghton

Listeplasseringer
-----------------

Billboard Music Charts (USA) – album

* 1979 Pop Album – 17.-plass

Billboard (USA) – singler

* 1979 «Highway to Hell» – Pop Singles 2.-plass
* 1992 «Highway to Hell (Live)» – Mainstream Rock Tracks 11.-plass

### Sertifisering

| Land | Salg | Sertifisering |
| --- | --- | --- |
| USA | 7 000 000 | 7x Platina |
| Canada | 1 000 000 | 2x Platina |

Referanser
----------

1. ↑  «Arkivert kopi». Arkivert fra originalen 25. juli 2013. Besøkt 6. august 2007.
2. ↑  199: *Highway to Hell* Arkivert 8. desember 2008 hos Wayback Machine. hos *Rolling Stone*.
3. ↑  AC/DC: The Case of the Night Stalker Arkivert 3. mai 2010 hos Wayback Machine.

Eksterne lenker
---------------

* (en) *Highway to Hell* på Discogs Rediger på Wikidata

* (en) *Highway to Hell* på MusicBrainz Rediger på Wikidata

* (en) *Highway to Hell* på Spotify Rediger på Wikidata

* (en) *Highway to Hell* på AllMusic Rediger på Wikidata
* Sangtekster på AC/DCs offisielle hjemmeside

| * v
* d
* r
AC/DC |
| --- |
| Medlemmer | 

|  |  |
| --- | --- |
| Nåværende | Brian Johnson **·** Angus Young **·** Cliff Williams **·** Phil Rudd **·** Stevie Young |
| Tidligere | Larry van Kriedt **·** Malcolm Young **·** Bon Scott **·** Simon Wright **·** Chris Slade **·** Mark Evans **·** Dave Evans |

 |
| Studioalbum | *High Voltage* (australsk utgivelse) (1975) **·** *T.N.T.* (australsk utgivelse) (1975) **·** *High Voltage* (internasjonal utgivelse) (1976) **·** *Dirty Deeds Done Dirt Cheap* (1976) **·** *Let There Be Rock* (1977) **·** *Powerage* (1978) **·** *Highway to Hell* (1979) **·** *Back in Black* (1980) **·** *For Those About to Rock (We Salute You)* (1981) **·** *Flick of the Switch* (1983) **·** *Fly on the Wall* (1985) **·** *Blow Up Your Video* (1988) **·** *The Razors Edge* (1990) **·** *Ballbreaker* (1995) **·** *Stiff Upper Lip* (2000) **·** *Black Ice* (2008) **·** *Rock or Bust* (2014) **·** *Power Up* (2020) |
| Spesielle utgivelser | *If You Want Blood You’ve Got It* (1978) **·** *'74 Jailbreak* (1984) **·** *Who Made Who* (1986) **·** *Live* (1992) **·** *Bonfire* (1997) **·** *Backtracks* (2009) **·** *Iron Man* (2010) **·** *Live at River Plate* (2012) |

|  |  |
| --- | --- |
| Oppslagsverk/autoritetsdata | Encyclopædia Britannica **·** MusicBrainz
 |